Man se lyk op sypaadjie gevind - Maroela Media
KwaZulu-Natalse polisie ondersoek 'n saak van moord nadat 'n man se liggaam Sondagoggend op 'n sypaadjie in Pietermaritzburg gevind is.
Chitra Bodasing, woordvoerder van ER24, het gesê paramedici is omstreeks 06:20 na die toneel in Longmarketstraat ontbied nadat verbygangers op die man se liggaam afgekom het. "Die man het veelvuldige steekwonde aan sy lyf gehad. Daar was niks wat paramedici kon doen nie en hy is op die toneel dood verklaar," het sy gesê.
Kapt. Nqobile Gwala, woordvoerder van die polisie, het gesê die man, vermoedelik in sy 30's, se identiteit kon nog nie vasgestel word nie. "Die motief vir die moord is nie in dié stadium bekend nie en sal ondersoek word," het sy gesê.
As jy vandag in die oggend jou huisverlaat is jy nie mer seker dat jy weer vannaand in jou huis sal inloop nie. Wees dus gereed om hierdie wereld enige tyd te verlaat. Dit is rof daar buite. Loop altyd met die Volle Wapenuitrusting aan. Rof man rof